text: Daha sonra Ramin Əzizov 2006-cı ildə İsveçdə Trelleborg Open və Azərbaycanda Azerbaijan Open beynəlxalq turnirlərində bürünc medallara sahib oldu. 2010-cu ildə Fransada French Open beynəlxalq turnirinin qalibi olan Ramin Əzizov mayda Cənubi Koreyanın Kyoncu şəhərində baş tutan Dünya Çempionatını bürünc medalla başa vurdu. Həmin il Ramin Əzizov həm də Dünya Olimpiya Təsnifat Turnirinin qalibi olaraq olimpiya lisenziyasına sahib oldu.